
Konceptuālais ziņojums “Par Eiropas Parlamenta un Padomes (ES) 2020. gada 16. decembra direktīvā 2020/2184 par dzeramā ūdens kvalitāti noteikto prasību ietekmi uz dzeramā ūdens auditmonitoringa procesu”
· 1. Atbalstīt konceptuālajā ziņojumā “Par Eiropas Parlamenta un Padomes (ES) 2020. gada 16. decembra direktīvā 2020/2184 par dzeramā ūdens kvalitāti noteikto prasību ietekmi uz dzeramā ūdens auditmonitoringa procesu” (turpmāk - konceptuālais ziņojums) ietverto 1. risinājumu, pārņemot Eiropas Parlamenta un Padomes (ES) 2020. gada 16. decembra direktīvas 2020/2184 par dzeramā ūdens kvalitāti prasības, nosakot, ka dzeramā ūdens auditmonitoringu īsteno Veselības inspekcija, un noteikt Veselības ministriju par atbildīgo institūciju konceptuālā ziņojuma īstenošanā.
· 2. Jautājumu par papildu valsts budžeta līdzekļu piešķiršanu Veselības ministrijai konceptuālajā ziņojumā paredzētā 1. risinājuma īstenošanai 2024. gadā un turpmāk ik gadu skatīt Ministru kabinetā likumprojekta “Par valsts budžetu 2024.gadam un budžeta ietvaru 2024., 2025. un 2026.gadam" sagatavošanas procesā kopā ar visu ministriju un citu centrālo valsts iestāžu prioritārajiem pasākumiem, ievērojot valsts budžeta finansiālās iespējas. 
· 3. Lai īstenotu šā rīkojuma 1. punktā minēto risinājumu, Veselības ministrijai sagatavot un veselības ministram līdz 2023.gada 31.martam iesniegt noteiktā kārtībā Ministru kabinetā tiesību akta projektu “Dzeramā ūdens obligātās nekaitīguma un kvalitātes prasības, monitoringa un kontroles kārtība”.

